b'\n_START_ARTICLE_\nWiki\n_START_PARAGRAPH_\nWiki, viki (vikisvetain\xc4\x97)\xc2\xa0\xe2\x80\x93 interneto svetaini\xc5\xb3 r\xc5\xab\xc5\xa1is, kur lankytojai gali ne tik papildyti svetain\xc4\x97s turin\xc4\xaf kaip internetiniuose forumuose, bet ir j\xc4\xaf taisyti. Viki taip pat vadinama ir programin\xc4\x97 \xc4\xafranga, naudojama toki\xc5\xb3 svetaini\xc5\xb3 k\xc5\xabrimui.\n_START_SECTION_\nIstorija\n_START_PARAGRAPH_\nWiki havajie\xc4\x8di\xc5\xb3 kalba rei\xc5\xa1kia vikriai, spar\xc4\x8diai, ypa\xc4\x8d greitai. Tai u\xc5\xbeuomina \xc4\xaf tai, kaip greitai galima \xc4\xafd\xc4\x97ti ir keisti turin\xc4\xaf viki tinklalapiuose._NEWLINE_Pirm\xc4\x85j\xc4\x85 vikisvetain\xc4\x99 suk\xc5\xabr\xc4\x97 Ward Cunningham 1995\xc2\xa0m. kovo m\xc4\x97n.\n_START_SECTION_\nWiki \xc4\xafrankiai\n_START_PARAGRAPH_\n\xc4\xaeprastiniuose \xe2\x80\x9evikiuose\xe2\x80\x9c kiekvienas puslapis turi redagavimo nuorod\xc4\x85, kuri atver\xc4\x8dia to puslapio pirminio kodo redagavimo lang\xc4\x85. Puslapyje gali b\xc5\xabti naudojami HTML \xc5\xbeym\xc4\x97jimai. Paprastai leid\xc5\xbeiama ir rekomenduojama HTML pakeisti viki sintakse, kuri yra patogiau skaitoma ir u\xc5\xbera\xc5\xa1oma. Nusiuntus pataisymus jie i\xc5\xa1 karto tampa matomi visiems nar\xc5\xa1ytojams.\n_START_SECTION_\nWiki demokratija\n_START_PARAGRAPH_\nViki pagalba sudaromos s\xc4\x85lygos neribotai arba ribotai asmen\xc5\xb3 grupei kurti bei redaguoti dokumentus, naudojant paprast\xc4\x85 teksto su\xc5\xbeym\xc4\x97jimo sistem\xc4\x85. Tekstui formatuoti pakanka nar\xc5\xa1ykl\xc4\x97s._NEWLINE_Tipi\xc5\xa1ka vikitechnologijos savyb\xc4\x97 yra paprastumas kuriant ir atnaujinant puslapius. Paprastai prie\xc5\xa1 priimant keitim\xc4\x85 n\xc4\x97ra b\xc5\xabtina, kad \xc4\xafvedam\xc4\x85 tekst\xc4\x85 per\xc5\xbei\xc5\xabr\xc4\x97t\xc5\xb3 kitas asmuo ir daugelis \xe2\x80\x9eviki\xc5\xb3\xe2\x80\x9c yra laisvai prieinami._NEWLINE_Paprastai vartotojo registracija neprivaloma. Vikisvetain\xc4\x97je sukuriamos s\xc4\x85lygos demokrati\xc5\xa1kai darbo aplinkai. Sprendimai priimami bendru sutarimu, n\xc4\x97ra viena\xc5\xa1ali\xc5\xa1k\xc5\xb3, autoritarini\xc5\xb3 sprendim\xc5\xb3 (nes n\xc4\x97ra vieno vienintelio svetain\xc4\x97s administratoriaus).'